text: Ch'uya unu-yakuta minapaq hurqunankupaq licenciataqa Estado qurqan, mina muyuriq ayllukunapi runapaq, llaqta runaq ukyananpaqpas ch'uya unu-yakuta, llapanpaq aypaqta rurananku condicionpin. Manan kaytaqa hunt'ankuchu. Concejo municipalkunaq, gobierno regionalpapas chaypaq qullqi churanqankuta qawarispan tarimuyku concejo wasi ruwaypi, carretera allichaypipas aswan ashkha qullqi gastasqankuta, maychika runa mana ch'uya unu-yaku ukyanayuq, mana desagüe nisqayuq ima kasqankuta.